cyanic-selkie/wikianc huggingface dataset:
দ্পাং-লো-ত্সা-বা-ব্লো-গ্রোস-ব্র্তান-পা
পরবর্তী জীবন
বত্রিশ বছর বয়সে তিনি ত্শাল-গুং-থাং-গ্নাস-পো-ছে নামক বৌদ্ধবিহারে বসবাস শুরু করে ফার-ত্শাদ-ম্ঙ্গোম-গ্সুম  নামক বিদ্যা এবং কালচক্র সম্বন্ধে শিক্ষাদান করেন। এছাড়া র্বা-স্গ্রেং বৌদ্ধবিহার, ব্সাম-য়াস বৌদ্ধবিহার ও লাসা শহরের বিভিন্ন বৌদ্ধবিহারে তিনি কালচক্র, মূলমধ্যমকালঙ্কার, সংস্কৃত, কাব্যশাস্ত্র ও অন্যান্য বিষয় সম্বন্ধে শিক্ষাদান করেন। তিনি ম্ছিম্স-ব্লো-ব্জাং-গ্রাগ্স-পা  নামক স্নার-থাং  নামক বৌদ্ধবিহারের দ্বাদশ প্রধানকে অভিধর্মসমুচ্চয় ও কাব্যশাস্ত্র সম্বন্ধে শিক্ষাদান করেন। তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন এবং ক্লোং-ছেন-রাব-'ব্যাম্স-পা-দ্রি-মেদ-'ওদ-জের নামক বিখ্যাত পণ্ডিতকেও শিক্ষাদান করেন। বাষট্টি বছর বয়সে তিনি বো-দোং-এ বৌদ্ধবিহারের প্রধান নির্বাচিত হন।
সিরিয়ার শিক্ষাব্যবস্থা
ক্রমবর্ধমান জনসংখ্যার সাথে সিরিয়ার একটি ভাল মৌলিক শিক্ষা ব্যবস্থাও রয়েছে।২০০০ সাল থেকে সিরিয়া সরকার শিক্ষার খাতে ১ম থেকে ৬ষ্ঠ শ্রেণি পর্যন্ত ব্যয় উল্লেখযোগ্যভাবে বৃদ্ধি করেছে ২০০২ সালে প্রাথমিক ও প্রাথমিক শিক্ষা মিলিত মৌলিক পর্যায়ের একটি নতুন শিক্ষাব্যাবস্থা চালু হয়, এবং ১-৯ম শ্রেণি পর্যন্ত বাধ্যতামূলক করা হয়।
৭-১৫ বয়সের শিশুদের জন্য শিক্ষা বাধ্যতামূলক করা হয়েছে। সিরিয়াতে প্রজাতন্ত্রের নির্দেশ অনুযায়ী আরবি ভাষা শিক্ষা দেওয়া হয়, এবং ১ম শ্রেণি থেকে প্রাথমিক ভাবে ইংরেজি ও ফ্রেঞ্চ ভাষা শিক্ষা দেওয়া হয়।
২০০৭ সালের তথ্য অনুযায়ী, ৯৮ শতাংশ বিদ্যালয় সরকারি(রাষ্ট্র চালিত), ১.৮ শতাংশ নিজেস্ব। এবং ০.২ শতাংশ হল জাতিসংঘের ত্রাণ ও পূর্ত সংস্থা কর্তৃক অক্ষম শিশুদের জন্য পরিচালিত।
২০০৭ সালে, সিরিয়ার শিক্ষা ব্যবস্থায় ৮ মিলিয়ন ছাত্র ছিল। (৪ মিলিয়ন, মৌলিক শিক্ষা, ১.৪ মিলিয়ন মাধ্যমিক এবং ২.৩ মিলিয়ন উচ্চ) প্রাথমিক ও মাধ্যমিক শিক্ষা স্তর:
১ম থেকে ৬ষ্ঠ শ্রেণি: প্রাথমিক শিক্ষা স্তর (আরবি: تعليم أساسي حلقة أولى  ; তালিম (আসাসি হালকাত ওলা)
৭ম থেকে ৯ম শ্রেণি: প্রাক - মাধ্যমিক শিক্ষা স্তর (আরবি: تعليم أساسي حلقة ثانية  ; তালিম (আসাসি হালকাত থানি)
১০ম থেকে ১২তম শ্রেনি: উচ্চ মাধ্যমিক শিক্ষা (আরবি: আরবি: التعليم الثانوي  ; আল তালিম আথ-থানুই) যা সমতুল্য উচ্চ বিদ্যালয়।
শৈশবের যত্ন এবং শিক্ষা (ECCE)
সিরিয়া সরকার শিশুদের শিক্ষার জন্য অনেক ব্যয় করছে।এ পর্যন্ত বেসরকারি ও কিছু সরকারি খাতের মাধ্যমে ১৯৯০ সালে ECCE প্রোগ্রাম উপলব্ধ করা হয়।
১৯৯০ সালে ৩-৫ বছরের মাত্র ৫ শতাংশ শিশুর ৭৯৩ কিন্ডারগার্টেন এ নাম নথিভুক্ত করে।দশ বছর পরে যা বেড়ে দাঁড়িয়েছে ৭.৮ শতাংশ।উপরন্তু, তথ্য থেকে সিরিয়ার শিক্ষা মন্ত্রণালয় দেখায় যে তাদের কিন্ডারগার্টেন এর সংখ্যা ২০০৪ সালে ১০৯৬ থেকে ১৪৭৫ হয়েছে।
মৌলিক শিক্ষা
স্থূল ভর্তির হার, প্রাথমিক শিক্ষা অধীন প্রাথমিক শিক্ষা স্তর, ২০০০ সালে ছিল ১০৪.৩ এবং এটি স্থিরভাবে ক্রমবর্ধমান হয়েছে ১২৬.২৪ শতাংশে, ২০০৭ সালে. এখনও তালিকাভুক্তির মধ্যে নারীরা পুরুষদের চেয়ে পিছনে। লিঙ্গ সমতা সূচক অনুপাত অনুযায়ী মহিলা তালিকাভুক্তি থেকে পুরুষ তালিকাভুক্তি, ২০০৬ সাল থেকে ছিল ০.৯৫৫
তালিকাভুক্তি পর্যায়ের সকল প্রোগ্রাম এ নিম্ন মাধ্যমিক স্তর ক্রমবর্ধমান হয়েছে, উল্লেখযোগ্যভাবে ২০০০ সালে হতে বর্তমান স্থূল ভর্তির হার, ৯৫.৩ শতাংশ.
নিম্ন মাধ্যমিক এ ৯ম শ্রেণির চূড়ান্ত পরীক্ষা জাতীয় ভাবে একই সময়ে অনুষ্ঠিত হয়। শিক্ষার্থী পরবর্তীতে "সাধারণ " মাধ্যমিক বিদ্যালয় এ অধ্যয়ন করবে বা প্রযুক্তিগত মাধ্যমিক বিদ্যালয় এ অধ্যয়ন করবে তা এই পরীক্ষার ফলাফল এর মাধ্যমে নির্ধারিত হয়।প্রযুক্তিগত মাধ্যমিক বিদ্যালয় এ রয়েছে, শিল্প ও কৃষি, ছাত্র ও ছাত্রীদের জন্য স্কুল, কারুশিল্প স্কুল ছাত্রীদের জন্য, এবং বাণিজ্যিক এবং কম্পিউটার বিজ্ঞান স্কুল উভয়ের জন্য।
মাধ্যমিক শিক্ষা
উচ্চ মাধ্যমিক শিক্ষা ৩ বছর এর জন্য ১০ম থেকে ১২তম শ্রেণি পর্যন্ত।১১তম শ্রেণির শুরুতে যারা "সাধারণ" মাধ্যমিক স্কুল পছন্দ করে তার "সাহিত্য শাখা" বা "বৈজ্ঞানিক শাখা" নিয়ে তাদের পড়া চালিয়ে যায়।১২ তম শ্রেণির চূড়ান্ত পরীক্ষাটি ও জাতীয়ভাবে একই সময়ে অনুষ্ঠিত হয়। এই পরীক্ষার মাধ্যমে নির্ধারিত হয় ছাত্রটি কোন বিশ্ববিদ্যালয় বা কলেজ এ ভর্তি হবে।যার কারণে শিক্ষার্থীদের একটি কঠিন প্রক্রিয়ার মধ্য দিয়ে যেতে হয়, একে বলা হয় "মুফাদালাহ " (আরবি: مفاضلة ).
২০০৭ সালে মাধ্যমিক স্থূল ভর্তির হার ৭২ শতাংশতে এসে দাঁড়িয়েছে।যা পূর্ববর্তী বছর গুলোর তুলনায় বেশি এবং২০০৭ সালে মেনা অঞ্চলে করা ভর্তি জরিপ হতে এক শতাংশ বেশি।
কারিগরি ও বৃত্তিমূলক শিক্ষা এবং প্রশিক্ষণ(TVET)
মাধ্যমিক স্তরের শিক্ষায় সাধারণ বা বৃত্তিমূলক শিক্ষার ক্ষেত্রে আবারো ৩ বছর পড়তে হয়।সিরিয়াতে অপেক্ষাকৃত বৃহৎ অনুপাতে মাধ্যমিক স্কুল ও বৃত্তিমূলক বিদ্যালয় রয়েছে, ২০০৪ সালে মাধ্যমিক শিক্ষার্থীদের মধ্যে প্রায় ৩৬ শতাংশ মাধ্যমিক স্কুলের ছাত্র হয়। UIS অনুযায়ী ২০০৭ সালে কারিগরি ও বৃত্তিমূলক শিক্ষার্থীদের মধ্যে (সরকারি ও বেসরকারি উভয়) ১১৩৯৯৪ থেকে কমে ১০৩ জনে এসেছে।মোট শিক্ষার্থী সংখ্যার ৪১৮৯৮ জনই ছাত্রী।
১৯৯০ সালে সরকার TVET তালিকাভুক্তি বৃদ্ধি এবং বৃত্তিমূলক বিদ্যালয়গুলোর জন্য নিম্ন মাধ্যমিক স্নাতক এর ৭০ শতাংশ জায়গা বরাদ্দ দেওয়ার সিদ্ধান্ত নেয়। যার ফলে পরবর্তীতে মোট তালিকাভুক্তি ১৯৯০ সালের ২০ শতাংশ থেকে বেড়ে ২০০০ সালে ৪০ শতাংশে বৃদ্ধি পায়।যাইহোক, পরবর্তীতে এটি অস্থিতিশীল প্রমাণিত হয়। তারপর ২০০০ সালে একটি নতুন নীতি নির্ধারিত হয় সাধারণ দের ও কারিগরি ৫০:৫০ অনুপাতে আসন দেওয়া হয়।প্রধানত বিশেষ ৪ টি বিষয়ে শিক্ষার্থীদের আগ্রহ দেখা যায়।
বিশেষায়িত:বাণিজ্যিক,শিল্প, কৃষি ও হস্তশিল্প.এই TVET সিস্টেম, সিরিয়া খুবই অনমনীয়।
বিশ্ববিদ্যালয়ের শিক্ষা
বৈজ্ঞানিক ও শিক্ষা প্রতিষ্ঠান যেমন, বিশ্ববিদ্যালয়, একাডেমিক কাউন্সিল, আরবি ভাষা একাডেমি এবং শিক্ষাগত হাসপাতাল ইত্যাদির কার্যক্রম তদারকির জন্য উচ্চ শিক্ষার মন্ত্রণালয় ১৯৬৬ সালে প্রতিষ্ঠিত হয়    সাধারণত সংখ্যাগরিষ্ঠ বিশ্ববিদ্যালয় সরকার কর্তৃক পরিচালিত হয়, কিন্তু ২০০১ সালের  আইন অনুযায়ী কিছু ব্যক্তিগত মালিকানাধীন কলেজ ও বিশ্ববিদ্যালয় ও প্রতিষ্ঠিত হয়। গত ১ দশক ধরে শিক্ষার জন্য যথেষ্ট সম্পদ বরাদ্দ করা করা হয়েছে কিন্তু এই সম্পদ বাড়তি জনসংখার চাহিদা মেটাতে পারছে না। কলেজ পরিষ্কার পরিচ্ছন্নতা ব্যয় ($১০-২০ প্রতি বছর) যদি ছাত্র বিশ্ববিদ্যালয়ের স্নাতকোপাধি পরীক্ষায় যথেষ্ট মার্ক পায়।যদি না পারে তাহলে উচ্চ মূল্য দিয়ে ($১৫০০-৩০০০) ভর্তি হতে হয়।কিছু বেসরকারি স্কুল ও কলেজ আছে কিন্তু এগুলো অনেক ব্যয় বহুল।
উচ্চ শিক্ষার ক্ষেত্রে বিশ্ববিদ্যালয় গুলো ফ্রান্স এর নকশা অনুসরণ করে। বিশ্ববিদ্যালয় পর্যায়ে যে সকল ডিগ্রি আছে:
প্রথম পর্যায়: লাইসেন্স প্রদান করার পর ৪ বছর থেকে ৬ বছর উপর ক্ষেত্র নির্ভর করে।
দ্বিতীয় পর্যায়: DEA বা আরো ১-২ বছর স্নাতকোত্তর ডিগ্রি সমতুল্য মাস্টার্স ডিগ্রি আমেরিকান-ইংরেজি মাধ্যমে
তৃতীয় পর্যায়: ডক্টরেট ৩-৫ বছর পর DEA অথবা একটি সমতুল্য ডিগ্রি.
এ পর্যন্ত, ২০টি বেসরকারি বিশ্ববিদ্যালয়কে লাইসেন্স দেওয়া হয়েছে,যার মধ্যে ১৪ টি খোলা আছে এবং বাকি ৬টি ও খুলবে। বেসরকারী বিশ্ববিদ্যালয় গুলর ব্যাবস্থাপনা কাঠামো স্বাধীন এবং প্রতিনিধিত্বমূলক মালিক হবে বিশ্ববিদ্যালয়ের প্রেসিডেন্ট।সেখানে একটি বিশ্ববিদ্যালয়ের বোর্ড গঠিত হয় যেখানে চ্যান্সেলর, অনুষদ বা বিভাগ থাকে। এখানে কিছু ভাল সরকারি ও বেসরকারী বিশ্ববিদ্যালয় বিশ্ববিদ্যালয় ও প্রযুক্তিগত প্রতিষ্ঠান আছে। কিছু সরকারি ও বেসরকারি বিশ্ববিদ্যালয়:
বেসরকারি
আল রশীদ, আন্তর্জাতিক বিজ্ঞান ও প্রযুক্তি বিশ্ববিদ্যালয়।
সরকারি উচ্চ প্রযুক্তিগত প্রতিষ্ঠান
ভার্চুয়াল বিশ্ববিদ্যালয়
সেপ্টেম্বর২০০২ এ প্রেসিডেন্ট বাশার আল-আসাদ কর্তৃক প্রতিষ্ঠিত হয় দেশের প্রথম ভার্চুয়াল বিশ্ববিদ্যালয়, যার মাধ্যমে শিক্ষার্থীরা আন্তর্জাতিক প্রতিষ্ঠান গুলো থেকে ডিগ্রি লাভ করতে পারে। এগুলোকে বলা হয়,"সিরিয়ার ভার্চুয়াল বিশ্ববিদ্যালয়".
বাধাসমূহ
সিরিয়া তার ক্রমবর্ধমান জনসংখ্যাকে মৌলিক শিক্ষা দেওয়ার ক্ষেত্রে দারুণ অগ্রগতি দেখিয়েছে। এখনও সিরিয়াকে দীর্ঘ পথ যেতে হবে তাদের শিক্ষা ব্যাবস্থায় একটি ব্যাপক পরিবর্তন আনার জন্য।
প্রাক প্রাথমিক স্তরের শিক্ষার হার সিরিয়াতে অন্যান্য নিম্ন-মধ্যম আয়ের দেশের তুলনায় কম। ২০০৭ সালে সিরিয়াতে প্রাক-প্রাথমিক পর্যায়ে ভর্তির পরিমাণ ছিল ১০ শতাংশ, অন্যদিকে মেনা অঞ্চলে ছিল ১৫.৭ শতাংশ।  সিরিয়ার সরকারের প্রাথমিক শিক্ষার অবকাঠামোগত উন্নত করার জন্য বিনিয়োগ করতে হবে। সরকারের অগ্রাধিকার দেওয়া উচিত ঝুঁকিপূর্ণ জনগোষ্ঠীসম্পন্ন গ্রাম্য এলাকা সমূহের মধ্যে স্কুল সম্প্রসারণ প্রতিষ্ঠার ক্ষেত্রে।বর্তমানে শহরাঞ্চলে বেসরকারি, কিন্ডারগার্টেন ও বেসরকারি সংস্থা (এনজিও) কর্তৃক অধিকাংশ প্রারম্ভিক শৈশব যত্ন ও শিক্ষা সেবা সিরিয়ায় বিতরণ করা হয়।
বর্তমানে, সিরিয়ার কম্পিউটার এবং ইন্টারনেট ব্যবহার প্রতিবেশি অন্যান্য নিম্ন আয়ের দেশগুলোর তুলনায় খুবই কম।
সিরিয়া উচ্চ পুনরাবৃত্তি এবং ঝরে পড়ার হারের সম্মুখীন। প্রাথমিক স্তরে পুনরাবৃত্তির হার খুব উচ্চ হয়েছে, ২০০৬ সালে প্রায় ১২ শতাংশ যা স্থিরভাবে ক্রমবর্ধমান ২০০৩ সাল থেকে।মাধ্যমিক স্তরের পুনরাবৃত্তি হার পৌঁছেছে প্রায় ২০ শতাংশে।সর্বশেষ তথ্য অনুযায়ী, ১-৬ শ্রেণি ২০০৪/৫ সালে গড় পুনরাবৃত্তি হার ছিল ৬ শতাংশ, ৭ম-৯ম শ্রেণি ছিল ১৩.৩ শতাংশ। ১০-১২ শ্রেণিতে এর পরিমাণ ছিল ৭.৩ শতাংশ। ড্রপ-আউট হার ১-৬ শ্রেণিতে ২.২ শতাংশ, ৭ম-৯ম শ্রেণিতে ৮ শতাংশ,এবং ১০-১২ শ্রেণির ক্ষেত্রে এটা ৭.৩ শতাংশ হয়ে দাঁড়িয়েছ। সিরিয়ার এই দিক থেকে পিছিয়ে থাকার কারণ হিসেবে ছাত্রদের অনুপাতে শিক্ষকের অভাবকে দায়ী করা হয়। শিক্ষকদের প্রশিক্ষণ, উপযুক্ত শিক্ষক নিয়োগ, পাঠ্যক্রমের সংস্কার,পরীক্ষা ও মূল্যায়ন এর ওপর সিরিয়া সরকারের নজর দেওয়া উচিত।
সাতকানিয়া ইউনিয়ন
সাতকানিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
আয়তন
সাতকানিয়া ইউনিয়নের আয়তন ৩৭৬১ একর (১৫.২২ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী সাতকানিয়া ইউনিয়নের লোকসংখ্যা ৩২,৮৪৮ জন। এর মধ্যে পুরুষ ১৫,৪৮৯ জন এবং মহিলা ১৭,৩৫৯ জন।
অবস্থান ও সীমানা
সাতকানিয়া উপজেলার দক্ষিণাংশে সাতকানিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পশ্চিমে সোনাকানিয়া ইউনিয়ন, উত্তরে সাতকানিয়া পৌরসভা ও ছদাহা ইউনিয়ন, পূর্বে লোহাগাড়া উপজেলার পদুয়া ইউনিয়ন এবং দক্ষিণে লোহাগাড়া উপজেলার আমিরাবাদ ইউনিয়ন অবস্থিত।
প্রশাসনিক কাঠামো
সাতকানিয়া ইউনিয়ন সাতকানিয়া উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
নামকরণ
ব্রিটিশ শাসনামলে প্রশাসনিক ও বিচার কাজের স্বার্থে এই এলাকায় আদালত ভবন স্থাপনের প্রয়োজনীয়তা দেখা দিলে বর্তমানে অবস্থিত আদালত ভবনের নামে ৭ কানি ভূমি (২৮০ শতক) পেঠান নামক জনৈক জমিদার সরকারের অনুকূলে হস্তান্তর/দান করায় তৎসময় হতে এ উপজেলার নামকরণ সাতকানিয়া হয় মর্মে জনশ্রুতি আছে।
ইতিহাস
ব্রিটিশ শাসনামলের আনুমানিক ১৯৪৩ সালে প্রথম সাতকানিয়া-লোহাগাড়ার অধীনে বর্তমান সাতকানিয়া সদর ইউনিয়ন গঠিত হয়।
শিক্ষা ব্যবস্থা
সাতকানিয়া ইউনিয়নের সাক্ষরতার হার ৫৪.৪৮%। এ ইউনিয়নে ১টি কলেজ, ৫টি মাধ্যমিক বিদ্যালয়, ৪টি মাদ্রাসা ও ১৪টি প্রাথমিক বিদ্যালয় রয়েছে।
যোগাযোগ ব্যবস্থা
সাতকানিয়া ইউনিয়নে যোগাযোগের প্রধান ২টি সড়ক সাতকানিয়া-বাঁশখালী সড়ক ও সাতকানিয়া-কেঁওচিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
সাতকানিয়া ইউনিয়নে ৫২টি মসজিদ, ৯টি ঈদগাহ, ৩টি মন্দির ও ২টি বিহার রয়েছে।
খাল ও নদী
সাতকানিয়া ইউনিয়নের উপর দিয়ে বয়ে চলেছে ডলু নদী।
হাট-বাজার
সাতকানিয়া ইউনিয়নের প্রধান প্রধান হাট/বাজারগুলো হল ডেপুটি হাট, শাহ মজিদিয়া বাজার, আকবর হাট, ঠাকুরদীঘি বাজার এবং ছমদিয়া পুকুর পাড়ের বাজার।
জামাই রাজা (টিভি ধারাবাহিক)
জামাই রাজাএকটি জনপ্রিয় ভারতীয় বাংলা টেলিভিশন ধারাবাহিক যা জি বাংলায় প্রচারিত হয়েছিল। এটি প্রযোজনা করেছিল সুরিন্দর ফিল্মস।
গল্প
শাশুড়ি-জামাইয়ের খুনসুটি, মান-অভিমানের গল্প নিয়ে তৈরি ধারাবাহিকটি।গল্পের নায়ক ইশান শিক্ষিত, সুশীল, ঠোঁটকাটা গোছের যুবক। তার সঙ্গে পরিচয় হয় নীলাশা ও তার মা বাসবদত্তার।প্রথম দেখাতেই নীলাশাকে পছন্দ হয়ে যায় ইশানের। নীলাশারও ভালো লাগে তাকে।একে অপরের বন্ধু হয়ে ওঠে তারা। সেখান থেকে প্রেম। কিন্তু দু’জনের প্রেমের পথে বাধা হয়ে দাঁড়ায় বাসবদত্তা ।স্বাধীনচেতা বাসবদত্তা মোটেও ইশানকে পছন্দ করেন না।ঘটনাক্রমে বাসবদত্তার অমতে এক মন্দিরে গিয়ে বিয়ে করে ইশান এবং নীলাশা। জানার পর রেগে যান বাসবদত্তা। নীলাশার সঙ্গে ওর মায়ের দূরত্ব তৈরি হয়। এদিকে শাশুড়ির মন জয় করতে উঠেপড়ে লাগে ইশান।হাসিখুশি, ঠাট্টা-ইয়ার্কি করে বাসবদত্তার মান-অভিমান ভাঙাতে চাই ইশান। মা ও মেয়ের মাঝে দূরত্ব মেটাতে যেন সেতু হয়ে ওঠে।
হ‌ুসেফিনা গোমেজ মেনদোসা
হুসেফিনা গোমেজ মেনদোসা (জন্ম: ১লা জুন ১৯৪২) একজন স্প্যানিশ ভূগোলবিদ, লেখক এবং ইমেরিটাস অধ্যাপক। ২০০১ থেকে ২০০৫ সাল পর্যন্ত তিনি জাতীয় দূরত্ব শিক্ষা বিশ্ববিদ্যালয় (ইউএনএডি) এর রেক্টর ছিলেন। তিনি ৮ ফেব্রুয়ারি, ২০০২ তারিখে রয়েল ইতিহাস একাডেমির সদস্য নির্বাচিত হন এবং ২৭ এপ্রিল, ২০০৩ তারিখে আনুষ্ঠানিকভাবে দায়িত্ব গ্রহণ করেন; রয়েল ইতিহাস একাডেমিতে তার পদক নং ৭ (সাত)। পাশাপাশি রয়েল প্রকৌশল একাডেমিতেও তিনি সদস্য নির্বাচিত হয়েছিলেন এবং ২১শে মার্চ ২০০৬ তারিখে আনুষ্ঠানিকভাবে দায়িত্ব গ্রহণ করেছিলেন; প্রকৌশল একাডেমিতে তার পদক নং ৫৮ (আটান্ন)। )
কর্মজীবন
হুসেফিনা গমেজ মেনদোসা মাদ্রিদের কমপ্লেটনেস ইউনিভার্সিটি থেকে ১৯৭৪ সালে ইতিহাস বিভাগ থেকে দর্শন এবং সাহিত্যে লাইসেন্টিয়েট (স্নাতকোত্তর) এবং একই বিশ্ববিদ্যালয়ের ইতিহাস ও ভূগোল বিভাগ থেকে দর্শন ও সাহিত্যে ডক্টরেট ডিগ্রি অর্জন করেছিলেন।
১৯৭৮ সালে, তিনি পরীক্ষায় অংশগ্রহণপূর্বক ভূগোলের সহকারী অধ্যাপক হিসেব নিযুক্ত হয়েছিলেন এবং ১৯৭৯ সালে তিনি সহযোগী অধ্যাপক হয়েছিলেন। ১৯৮১ সালে তিনি স্পেনের ভূগোল চেয়ারের জন্য প্রবেশিকা প্রতিযোগিতায় অংশগ্রহণ করে সফলভাবে উত্তীর্ণ হয়েছিলেন।
১৯৮৫ থেকে ২০১২ সাল অবধি, তিনি মাদ্রিদের স্বায়ত্তশাসিত বিশ্ববিদ্যালয়ের আঞ্চলিক ভৌগোলিক বিশ্লেষণের অধ্যাপক ছিলেন।
২০০৫ সালের জুনে, তিনি মাদ্রিদের চার্লস তৃতীয় বিশ্ববিদ্যালয়ের ডাক্তার হোনরিস কাউসা নামে পরিচিত হন এবং ২০০৬ সালের ৩ ফেব্রুয়ারি আনুষ্ঠানিকভাবে দায়িত্ব গ্রহণ করেন।
২০১২ সালের সেপ্টেম্বরে, তিনি মাদ্রিদের স্বায়ত্তশাসিত বিশ্ববিদ্যালয়ে ইমেরিটাস চেয়ারে নিযুক্ত হন। সেই অক্টোবরেই তাকে স্বায়ত্তশাসিত বিশ্ববিদ্যালয়ের ইমেরিটাস অধ্যাপকও ঘোষণা করা হয়েছিল এবং সেই নভেম্বরে তাকে ইকোলে নরমালে সুপেরিওরি দি লিয়ন থেকে সম্মানসূচক ডক্টরেট ডিগ্রি প্রদান করা হয়েছিলো।
গোমেজ মেনদোসা ২০০৩ থেকে ২০০৮ সাল এবং ২০০৮ থেকে ২০১৩ সাল পর্যন্ত নির্বাচনী স্টেট কাউন্সিলর ছিলেন। তিনি ২০০৮ সাল থেকে জাতীয় উদ্যানের জাতীয় কাউন্সিলের সদস্য ছিলেন।
তিনি ১৯৯৩ থেকে ১৯৯৭ সাল পর্যন্ত স্প্যানিশ ভূগোলবিদ অ্যাসোসিয়েশনের সভাপতি ছিলেন।
বেশ কয়েকটি বই প্রকাশের পাশাপাশি তিনি এল পাউস পত্রিকা সহ কয়েকটি গণমাধ্যমের জন্যও লেখালেখি করেছেন।
বই
• ১৯৮২, ভৌগোলিক চিন্তা: ব্যাখ্যামূলক অধ্যয়ন এবং পাঠ্য অ্যান্টোলজি (স্প্যানিশ: El pensamiento geográfico: estudio interpretativo y antología de textos)
•১৯৮২, ভ্রমণ ও ভূচিত্র (স্প্যানিশ: Viajeros y paisajes)
• ১৯৯২, স্পেনীয় পর্বতমালা সংক্রান্ত বিজ্ঞান এবং রাজনীতি (স্প্যানিশ: Ciencia y política de los montes españoles) (১৮৪৮–১৯৩৬)
পুরস্কার ও সম্মাননা
• ১৯৯৮ সালে মাদ্রিদের স্বায়ত্তশাসিত বিশ্ববিদ্যালয় থেকে স্বর্ণপদক
• ২০০২ সালে গ্র্যান্ড ক্রস অব দ্য সিভিল অর্ডার অব আলফোনসো এক্স, দ্য ওয়াইজ পদক
• ২০০৫ সালে মাদ্রিদের চার্লস তৃতীয় বিশ্ববিদ্যালয় থেকে সম্মানসূচক ডক্টরেট
• ২০১১ সালে গোঞ্জালেজ বার্নেলদেজ ফাউন্ডেশন থেকে ফার্নান্দো গোঞ্জালেজ বার্নেলদেজ পুরস্কার
• ভূগোল, অর্থনীতি, সমাজবিজ্ঞান এবং সাহিত্য অবদানের জন্য দিয়েগো দি সাভেদ্রা ফাজার্দো পুরস্কার
• পামেস একাডেমিক অর্ডার সম্মাননা (অর্ডার দেস পামেস একাডেমিকস)
মকবুলার রহমান সরকারি কলেজ
মকবুলার রহমান সরকারি কলেজ  (সংক্ষেপে: এম আর কলেজ) বাংলাদেশের সর্বউত্তরের জেলা পঞ্চগড়ের সর্বোচ্চ বিদ্যাপীঠ। কলেজটিতে উচ্চ মাধ্যমিক ও স্নাতক শ্রেণীতে পাঠদান করে।
ইতিহাস
১৯৬৫ সালের ১ জুলাই থেকে উচ্চ মাধ্যমিক পর্যায়ে মানবিক ও বাণিজ্য বিভাগ দ্বারা কলেজের যাত্রা শুরু হয়। নাম হয় পঞ্চগড় কলেজ। প্রতিষ্ঠালগ্নে কলেজের অধ্যক্ষ হিসাবে দায়িত্ব নেন জনাব মোঃ আব্দুল করিম।
প্রাথমিকভাবে কলেজের কাজ শুরু হয় পঞ্চগড় বিষ্ণুপ্রসাদ উচ্চ বিদ্যালয়ে। কিছুদিন পর কলেজটি পঞ্চগড় বালিকা উচ্চ বিদ্যালয়ের তৎকালীন ভবনে স্থানান্তর করা হয়। এখানে প্রায় দু’বছর কলেজের কার্যক্রম চলে। কলেজ পরিচালনা কমিটি এবং কয়েকজন সমাজসেবীর প্রচেষ্টায় কলেজের জন্য বর্তমান স্থানে দান ও ক্রয়ের মাধ্যমে ৬.৫০ একর জমি সংগ্রহ করা হয়। জমি সংগ্রহ হলেও আর্থিক কারণে কলেজের অবকাঠামো নির্মাণ সম্ভব হচ্ছিল না। এ সময় ডা. আব্দুল আজিজসহ কয়েকজন বিশিষ্ট ব্যক্তি ঢাকার শিল্পপতি জনাব মকবুলার রহমানকে কলেজ ভবন নির্মাণের প্রস্তাব দেন। তিনি এই প্রস্তাব গ্রহণ করেন। দু’লক্ষাধিক টাকা ব্যয়ে ১৯৬৯ সালে কলেজের মূল ভবনের একতলা নির্মিত হয়। এই দানের পরিপ্রেক্ষিতে ‘পঞ্চগড় কলেজ’ এর নাম পরিবর্তন করে ‘মকবুলার রহমান কলেজ’ করা হয়।
১৯৬৯ সালেই কলেজ বর্তমান জায়গায় স্থানান্তরিত হয়। এরপর কলেজের বিভিন্ন অবকাঠামো নির্মিত হতে থাকে। ছাত্রাবাস নির্মাণ, শ্রেণীকক্ষের সম্প্রসারণ, গবেষণাগারের যন্ত্রপাতি ও গ্রন্থাগারের পুস্তক ক্রয়সহ বিভিন্ন উন্নয়নমূলক কাজ এ সময়ে করা হয়।
১৯৬৬ সালে কলেজটি প্রথম রাজশাহী শিক্ষা বোর্ডের অনুমোদন লাভ করে। ১৯৬৯ সালে কলেজে উচ্চ মাধ্যমিক বিজ্ঞান বিভাগ খোলা হয়। ১৯৭০ সালে বি.এ. এবং বি.কম. কোর্স খোলা হয়। ১৯৭২ সালে মকবুলার রহমান কলেজ রাজশাহী বিশ্ববিদ্যালয়ের অধিভুক্ত হয়। ১৯৭০ সাল হতে এ কলেজে উচ্চ মাধ্যমিক এবং ১৯৭৪ সাল হতে ডিগ্রি পরীক্ষা কেন্দ্র চালু রয়েছে। ১৯৮৩ সালের ১মে তারিখে কলেজটিকে জাতীয়করণ করা হয়। জাতীয়করণের পর ১৯৮৯ সালের জুন মাসে প্রথম পূর্ণাঙ্গ অধ্যক্ষ হিসেবে যোগদান করেন জনাব মোঃ শামসুজ্জোহা। ১৯৯৮-৯৯ শিক্ষাবর্ষ হতে কলেজে অনার্স কোর্স চালু হয়।
শিক্ষা কার্যক্রম
বর্তমানে কলেজটিতে উচ্চ মাধ্যমিক, স্নাতক (সম্মান) ও স্নাতক (পাস) শ্রেণীতে শিক্ষা প্রদান করে।
বিভিন্ন ধর্মে সমকামিতা
প্রাচীনকাল থেকেই বিভিন্ন ধর্মে মানবীয় নৈতিকতার বিচারে সমকামিতা একটি বিশেষ স্থান দখল করে আছে।যেখানে আব্রাহামিক ধর্মে সমকামিতাকে যৌনবিকৃতি হিসেবে নেতিবাচকভাবে চিহ্নিত করা হয়েছে| অপরদিকে ভারতীয় ধর্মসমূহে সমকামীর প্রতি উদারতা এবং অনেক ক্ষেত্রে মান্যতা দেখা যায়।।আরো বেশ কিছু ধর্মে বিপরীতকামিতার মত সমকামিতাকেও স্বাভাবিক বা দ্ব্যর্থক এবং উপরন্তুভাবে প্রাচীন পান্ডুলিপিতে এবং সাম্প্রতিককালের সংষ্কারবাদী আন্দোলনের মাধ্যমে কিছু ধর্মে ইতিবাচকভাবেও একে উল্লেখ করা হয়েছে| তবে সাম্প্রতিককালের দশকগুলোতে বিভিন্ন ধর্মীয় সম্প্রদায় থেকে রক্ষণশীল সমকামিতা-বিরোধী আন্দোলন এবং সংষ্কারবাদী সমকামিতা-সমর্থন উভয় প্রকার আন্দোলন লক্ষ করা গেছে|
ইসলাম
ইসলামে সমলিঙ্গীয় যৌনতা নিষিদ্ধ। কুরআন ও হাদীসে পূর্ববর্তী ইব্রাহিমীয় ধর্মের মতই কওমে লুতের সমকামিতা ও পুংমৈথুনের ইতিহাস বর্ণিত হয়েছে যেখানে সমকামিতা ত্যাগ না করার চূড়ান্ত পরিণতিতে শাস্তি হিসেবে ঐশী বিপর্যয়ের মাধ্যমে তাদের ধ্বংস হওয়ার কথাও উঠে এসেছে। এছাড়া হাদীসে সডোমি অর্থাৎ পুংমৈথুনকারী বা পুংপায়ুকামী ও সমকামী ব্যক্তিদেরকে হত্যা করার নির্দেশ এসেছে।
কুরআনে সমকামিতাকে সবচেয়ে ঘৃণিত কাজ বলা হয়েছে। এর জন্য শাস্তি প্রদেয় হবার ঘটনা উল্লেখ করে সবাইকে কঠোর নিষেধাজ্ঞা আরোপ করে সতর্ক করে দেয়া হয়েছে।
কুরআনে বলা হয়েছে-
এই জাতির মধ্যে সমকামীতা বৃদ্ধি পাবে এমন ভবিষ্যৎবানী করেছিলেন নবী মুহাম্মদ ﷺ। তিনি বলেছেন,
এছাড়াও হাদিসে সমকামী ব্যক্তিদেরকে অভিসম্পাত করছেন রাসূল ﷺ, এমনকি স্বয়ং আল্লাহও লা'নত করেছেন।
আবু মুসা আল আশআরী (রাঃ) থেকে বর্ণিত, নবী ﷺ বলেছেন, ""যদি কোন মহিলার উপর কোন মহিলার উপবিষ্ট হয়, তবে তারা উভয়ই ব্যভিচারীনী, যদি কোনও পুরুষ কোন পুরুষের উপরে উপবিষ্ট হয় তবে তারা উভয়ই ব্যভিচারী।""
- তাবারানী (আল-মু‘জামুল আওসাত): ৪১৫৭, বায়হাকী;শু‘আবুল ঈমান: ৫০৭৫
সমকামিতার শাস্তি
হাদিস ও ফিকহে সমকামিতার শাস্তি মৃত্যুদন্ড বলে উল্লেখ করা হয়েছে। তবে কোন পদ্ধতিতে তা কার্যকর করা হবে সেটার বিভিন্ন মত পাওয়া যায়।
আব্দুল্লাহ ইবনে আব্বাস বর্ণনা করেন: মুহাম্মদ ﷺ বলেছেন,
আব্দুল্লাহ ইবনে আব্বাস (রাঃ) বর্ণনা করেন, মুহাম্মদ ﷺ বলেছেন, ""অবিবাহিত পুরুষ যদি লিওয়াত/সডোমিতে (পায়ুমৈথুনে/পুংমৈথুনে) লিপ্ত অবস্থায় ধরা পড়ে, তাকে পাথর নিক্ষেপ করে হত্যা করা হবে।""
ইহুদি ও খ্রিষ্টধর্ম
বাইবেলের ভাষ্য হল, মানুষ সমকামী হয়ে সৃষ্টি হয়নি, বরং পাপের কারণে সমকামী হয়। বলা হয়েছে-
বাইবেলে আরোও বলা হয়েছে যে, সমকামিরা আল্লাহর রাজ্যে অধিকার লাভ করবে না।
ইহুদি ও খ্রিস্টানদের বিশ্বাস জর্ডানের একটি পাহাড়ে একটি মূর্তি রয়েছে যা লুত (আঃ) এর স্ত্রীর। সমকামিতার শাস্তি হিসেবে আল্লাহ তায়ালা যখন কওমে লুতের উপর পাথুরে বৃষ্টির আযাব প্রেরণ করেন, নির্দেশ অমান্য করে লুত (আঃ) এর স্ত্রী 'ওয়াইলা' সহমর্মিতার চোখে পেছনের দিকে তাকায় ও তাদের কান্না হা-হুতাশ দেখে। সেজন্য তাকেও আল্লাহর আযাব গ্রাস করে নেয় ও মুর্তিতে পরিণত হয়! সে নিজে সমকামী না হলেও অন্যদের সমকামিতাকে সমর্থন করতো। তাই ইহুদি ও খ্রিস্টান ধর্মে সমকামিতা শুধু অবৈধই নয়,বরং আল্লাহর গযব ক্রোধ ও শাস্তির কারণ। বাইবেলে পাওয়া যায় সমকামিতা একটি শাস্তিযোগ্য অপরাধ।
হিন্দু ধর্ম
হিন্দু ধর্মের কেন্দ্রীয় কর্তৃত্ব নেই। বহু হিন্দু সম্প্রদায় সমকামিতার বিষয়ে বিভিন্ন অবস্থান নিয়েছে, ইতিবাচক থেকে নিরপেক্ষ বা বৈরিতা পর্যন্ত। হিন্দুধর্মগ্রন্থ মনুস্মৃতিতে সমকামিতার শাস্তির বিধান পাওয়া যায়।
হিন্দু ধর্মগ্রন্থের কিছু তত্ত্বগুলি তৃতীয় লিঙ্গযুক্ত ব্যক্তিকে অত্যন্ত সম্মান করা হয়। সমকামীতার বিষয়টি নিয়ে হিন্দু গোষ্ঠীগুলি ঐতিহাসিকভাবে একীভূত নয়, প্রত্যেকেরই আলাদা মতবাদের মতামত রয়েছে।
খ্রিস্টপূর্ব ১৫০ এর আশেপাশে রচিত ভারতীয় 'কামসূত্র' নামক গ্রন্থে নপুংসক বা "তৃতীয় লিঙ্গের" পুরুষদের সাথে ওরাল সেক্স করছে এমন পুরুষদের নিয়ে বর্ণনা করে এমন প্যাসেজও রয়েছে। পাঠ্যটি কামকে/ যৌনতাকে জীবনের তিনটি লক্ষ্য অর্জনের একটি হিসাবে বর্ণনা করেছে। যদিও এটি শিক্ষিত ব্রাহ্মণ, আমলা এবং জ্ঞানী ব্যক্তিদেরকে অপরিষ্টক (ওরাল সেক্স) অনুশীলন করতে নিষেধ করেছে।
একইভাবে, কিছু মধ্যযুগীয় হিন্দু মন্দির এবং নিদর্শনগুলি খোদুরাহোতে মন্দিরের দেয়ালের মতো তাদের খোদাইয়ের মধ্যে পুরুষ সমকামিতা এবং লেসবিয়ানিজম উভয়েরই প্রকাশ্যে চিত্রিত করে। এই চিত্রগুলি থেকে কিছু অনুমান করা যায় যে হিন্দু সমাজ এবং ধর্মের কমপক্ষে কিছু অংশ আগে বর্তমানে যৌন যৌনতার বিভিন্নতার জন্য আরও বেশি উন্মুক্ত ছিল।
অয়নি লিঙ্গ, যার মধ্যে ওরাল এবং পায়ূ সেক্স অন্তর্ভুক্ত, খ্রিস্টান ধর্মের মতো পাপ এবং গুরুতর অপরাধ হিসাবে কখনও দেখা যায় নি এবং কিছু ক্ষেত্রে এটি অনুশীলনও করা যেতে পারে। হিন্দু ধর্মগ্রন্থগুলিতে একই লিঙ্গগুলির লোকদের মধ্যে ঘনিষ্ঠ বন্ধুত্বকেও জায়েজ হিসাবে দেখা গেছে।
কিছু হিন্দু সম্প্রদায়ের (বিশেষত হিজড়াদের মধ্যে) অনেকগুলি inশ্বরিকতা অহংকারী। সেখানে হিন্দু দেব-দেবীরা আছেন যারা আন্তঃআরক্ষ (উভয় পুরুষ ও মহিলা); যিনি তিনটি লিঙ্গই প্রকাশ করেন; যারা পুরুষ থেকে মহিলা বা মহিলা থেকে পুরুষে পরিবর্তিত হয়; মহিলা মেজাজ সহ পুরুষদেবতা এবং পুরুষ মেজাজ সহ মহিলা দেবতা; দুই পুরুষ থেকে বা দুটি স্ত্রীলোক থেকে জন্মগ্রহণকারী দেবদেবীরা; একক পুরুষ বা একক মহিলা থেকে জন্ম নেওয়া দেবতা; দেবতারা যারা বিপরীত লিঙ্গ এড়ান; একই লিঙ্গের প্রধান সহযোগীদের সাথে দেবতারা, এবং আরও।
আর সুভা
তথ্যসূত্র
R. Subha
চিমামান্দা ঙ্গোজি আদিচিয়ে
চিমামান্দা ঙ্গোজি আদিচিয়ে (জন্ম ১৫ সেপ্টেম্বর ১৯৭৭) একজন নাইজেরিয়ান লেখিকা যাঁর সাহিত্যকর্ম উপন্যাস থেকে শুরু করে ছোটগল্প ও নন-ফিকশন পর্যন্ত বিস্তৃত। দ্য টাইমস লিটারারি সাপ্লিমেন্টে তাঁকে অবিহিত করা হয় যে তিনি সমালোচকদের দ্বারা ব্যাপক প্রশংসিত ইংরেজিভাষী লেখকদের একটি মিছিলের সর্বাপেক্ষা গুরুত্বপূর্ণ লেখক যিনি একটি নতুন পাঠক প্রজন্মকে আফ্রিকান সাহিত্যের প্রতি আকৃষ্ট করতে সফল হয়ে চলেছেন।
আদিচিয়ে পার্পল হিবিস্কাস (২০০৩), হাফ অব অ্যা ইয়েলো সান (২০০৬), আমেরিকানা (২০১৩) প্রভৃতি উপন্যাস এবং ছোটগল্পসংকলন দ্য থিং অ্যারাউন্ড ইওর নেক (২০০৯) ও নাতিদীর্ঘ প্রবন্ধ উই শুড অল বি ফেমিনিস্টস (২০১৪) লিখেছেন। তাঁর সাম্প্রতিক বই 'ডিয়ার ইজাওয়েলে' অথবা 'অ্যা ফেমিনিস্ট ম্যানিফেস্টো ইন ফিফটিন সাজেসচন্স' ২০১৭ সালের মার্চ মাসে প্রকাশিত হয়। ২০০৮ সালে তিনি ম্যাকআর্থার জিনিয়াস গ্রান্ট পুরস্কারে ভূষিত হন।
বেনী দয়াল
বেনী দয়াল (জন্মঃ ১৯৮৪) হচ্ছেন ভারতের একজন গায়ক যিনি মূলত তামিল চলচ্চিত্রে গান গেয়ে থাকেন। ২০০২ সালে মুক্তিপ্রাপ্ত তামিল চলচ্চিত্র 'বাবা'-এর মাধ্যমে বেনীর চলচ্চিত্র গান জীবন শুরু হয়, চলচ্চিত্রটির সঙ্গীত পরিচালক এ. আর. রহমান। বেনী হিন্দি, তেলুগু, মালয়ালম সহ বাংলা চলচ্চিত্রেও গান গেয়েছেন।
ব্যক্তিগত জীবন
কেরল রাজ্যে বেনীর বাবামা থাকতেন যারা পরে সংযুক্ত আরব আমিরাতে গিয়ে বসবাস শুরু করেছিলেন। বেনী আবু ধাবিতে প্রাথমিক পড়াশোনা শেষে চেন্নাই-তে চলে আসেন পরিবার সমেত। এখানে তিনি মাদ্রাজ ক্রিশ্চিয়ান কলেজে পড়েন। সঙ্গীত পরিচালক এ. আর. রহমানের হাত ধরে বেনী চলচ্চিত্র জগতে আসেন। বেনী ২০১৬ সালের ৫ জুন তার প্রেমিকা ক্যাথেরিন তাঙ্গামকে বেঙ্গালুরুতে বিয়ে করেন।
জুন জন সাকুরাই
জুন জন সাকুরাই একজন জাপানি-মার্কিন পদার্থবিজ্ঞানী। তিনি জনপ্রিয় গ্র্যাজুয়েট পাঠ্যবই Modern Quantum Mechanics (১৯৮৫-মরণোত্তর) and অন্যান্য পাঠ্যবই Invariance Principles and Elementary Particles (১৯৬৪) and Advanced Quantum Mechanics (১৯৬৭) এর রচয়িতা।
জীবনী
সাকুরাই ১৯৩৩ সালের ৩১ জানুয়ারি টোকিওতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৫ সালে সুম্মা কাম লডসহ স্নাতক হন। তিনি কর্নেল ইউনিভার্সিটি থেকে ১৯৫৮ সালে পিএইচডি ডিগ্রি অর্জন করেন। তিনি ইন্সটিটিউট ফর অ্যাডভান্সড স্টাডিতে এক বছর ডক্টরেটোত্তর গবেষণা করেন। তিনি ১৯৫৯ সালে শিকাগো বিশ্ববিদ্যালয় এ সহকারী অধ্যাপক হিসেবে যোগদান করেন এবং ১৯৬৪ সালে অধ্যাপক পদে উন্নীত হন। তিনি ১৯৬৪ সালে আমেরিকান ফিজিক্যাল সোসাইটির ফেলো নির্বাচিত হন। তিনি ১৯৭০ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এর পদার্থবিজ্ঞান বিভাগে যোগদান করেন।
ম্যালকম বয়েড (মল্লক্রীড়াবিদ)
ম্যালকম বয়েড (৬ সেপ্টেম্বর ১৮৯৬ – ১১ মে ১৯৬০) ছিলেন একজন অস্ট্রেলীয় মাঝারিপাল্লার দৌড়বিদ। তিনি ১৯২৪ গ্রীষ্মকালীন অলিম্পিকে পুরুষদের ৮০০ মিটারে প্রতিদ্বন্দ্বিতা করেছিলেন।
পশ্চিমবঙ্গের পত্রপত্রিকাগুলির তালিকা
পশ্চিমবঙ্গ থেকে প্রকাশিত বাৎসরিক, সাপ্তাহিক, পাক্ষিক, মাসিক, ত্রৈমাসিক পত্রপত্রিকা ও লিটল ম্যাগাজিন গুলির তালিকা সন্নিবেশিত হল। পত্রিকার নামের পাশে বন্ধনীতে প্রকাশস্থল উল্লেখ করা হল।
ই
ইণ্টারন্যাশানাল বাইলিঙ্গুয়াল জার্নাল অফ কালচার, অ্যানথ্রোপলজি অ্যাণ্ড লিঙ্গুইস্টিক্স (সম্পাদক - পতিতপাবন পাল। প্রকাশকাল - ২০১৯ থেকে বর্তমান। eISSN: 2582-4716। সংক্ষিপ্ত নাম IBJCAL]। অনলাইন পত্রিকা।
কুম্ভলগড়
থাম্ব|280x280পিক্সেল কুম্ভলগড় (কুম্ভল দুর্গ) পশ্চিম ভারতে রাজস্থানের উদয়পুরের কাছে রাজসামান্ড জেলায় আরাবল্লি পর্বতমালায় অবস্থিত একটি মেবার দুর্গ। এটি বিশ্ব ঐতিহ্যবাহী স্থানের অন্তর্গত রাজস্থানের পাহাড়ী দুর্গগুলির অন্যতম। ১৫শ শতাব্দীতে রানা কুম্ভ দ্বারা নির্মিত এই দুর্গ মেবারের বীর যোদ্ধা ও শাসক রানা প্রতাপের জন্মস্থান। উনবিংশ শতাব্দী অবধি অধিকৃত এই দুর্গ এখন জনসাধারণের জন্য খোলা ও প্রতি সন্ধ্যায় কিছুক্ষনের জন্য আলোকসজ্জায় সজ্জিত হয়। কুম্ভলগড় উদয়পুরের ৮২ কিমি উত্তর-পশ্চিমে অবস্থিত। চিতরগড়ের পর এটিই মেবারের সবথেকে গুরুত্বপূর্ণ দুর্গ।
ফ্রাঙ্ক এইচ. নেটার
ফ্রাঙ্ক হেনরি নেটার (২৫ এপ্রিল ১৯০৬ - ১৭ সেপ্টেম্বর ১৯৯১) ছিলেন একজন আমেরিকান শল্যচিকিৎসক এবং চিকিৎসা চিত্রকর । তার অ্যাটলাস অফ হিউম্যান অ্যানাটমির প্রথম সংস্করণ — তার "ব্যক্তিগত সিস্টিন চ্যাপেল " — ১৯৮৯ সালে প্রকাশিত হয়েছিল; তিনি নিউইয়র্ক একাডেমি অফ মেডিসিনের একজন ফেলো ছিলেন যেখানে তিনি ১৯৫৭ সালে প্রথম প্রকাশিত হন।
জীবনী
ফ্রাঙ্ক হেনরি নেটার ম্যানহাটনের ৫৩ তম স্ট্রিট এন্ড সেভেনথ অ্যাভিনিউতে জন্মগ্রহণ করেছিলেন। তিনি একজন বড় শিল্পী হতে চেয়েছিলেন। উচ্চ বিদ্যালয়ে অধ্যয়নের সময়, তিনি ন্যাশনাল একাডেমি অফ ডিজাইনে অধ্যয়নের জন্য বৃত্তি পেয়েছিলেন। আর্ট স্টুডেন্টস লীগ অফ নিউ ইয়র্ক এবং বেসরকারী শিক্ষকদের সাথে আরও অধ্যয়ন করার পরে, তিনি একটি বাণিজ্যিক শিল্প কর্মজীবন শুরু করেছিলেন। যাতে তিনি দ্রুত সাফল্য অর্জন করেছিলেন এবং স্যাটারডে ইভিনিং পোস্ট এবং দ্য নিউ ইয়র্ক টাইমসের জন্য কাজ করেছিলেন। যাইহোক, তার পরিবার একজন শিল্পী হিসাবে তার ক্যারিয়ারকে প্রত্যাখ্যান করে। এতে তিনি চিকিৎসাবিদ্যা অধ্যয়ন করতে সম্মত হন। সিটি কলেজ অফ নিউ ইয়র্ক থেকে ডিগ্রি অর্জনের পরে, তিনি নিউ ইয়র্ক বিশ্ববিদ্যালয় থেকে মেডিকেল স্কুল এবং বেলভিউ হাসপাতালে সার্জিকাল ইন্টার্নশিপ সম্পন্ন করেন এবং চিকিৎসা অনুশীলন শুরু করেন।
হাসিন বানু শিরিন
হাসিনা বানু শিরিন (২৭ নভেম্বর ১৯৫৯ – ২৪ মে ২০১৩) জাতীয় পার্টির একজন রাজনীতিবিদ এবং খুলনা-৩ আসনের সাবেক সাংসদ। তিনি ১৯৮৬ সালে তৃতীয় জাতীয় সংসদের নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।
জন্ম ও প্রাথমিক জীবন
হাসিনা বানু শিরিন ২৭ নভেম্বর ১৯৫৯ খুলনা জেলার খালিশপুরের রায়েরমহলে জন্মগ্রহণ করেন। তার পিতা মো: আব্দুল খালেক।
রাজনৈতিক ও কর্মজীবন
জাতীয় পার্টির একজন রাজনীতিবিদ অধ্যাপিকা হাসিনা বানু শিরিন ১৯৮৬ সালে তৃতীয় জাতীয় সংসদের নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।
মৃত্যু
হাসিনা বানু শিরিন ২৪ মে ২০১৩ সালে মৃত্যু বরণ করেন।
আর শ্রীনিবাসন
আর শ্রীনিবাসন একজন ভারতীয় রাজনীতিবিদ এবং তিনি আরকোট আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।
২০১৬ সালের নির্বাচনে এই এলাকা থেকে জেএল ঈশ্বরওয়ান জিতেছিলেন।
ট্রুজেট
ট্রুজেট হল হায়দ্রাবাদের রাজীব গান্ধী আন্তর্জাতিক বিমানবন্দর ভিত্তিক একটি ভারতীয় আঞ্চলিক বিমান সংস্থা। বিমান সংস্থাটি প্রথম বাণিজ্যিক উড়ান ১২ জুলাই ২০১৫ সালে চালু করেছিল।
ইতিহাস
২১ জুলাই ২০১৪ সালের আগে পর্যন্ত বিমান সংস্থাটি বেসামরিক বিমান চলাচল মন্ত্রণালয় থেকে কোনও অনাপত্তিপত্র পায় নি। ফেব্রুয়ারি ২০১৫ সালে এটি ট্রুজেট নামে পরিচিত। ট্রুজেট এটিআর ৭২ উড়োজাহাজ ব্যবহার করে দ্বিতীয় শ্রেণীর শহরের (টি ২) মধ্যে সংযোগ স্থাপনের জন্য কম খরচের বিমান সংস্থা হিসেবে প্রতিষ্ঠিত হয়েছে। এটি মধ্যবিত্ত যাত্রী এবং তীর্থযাত্রীদের নিয়ে উড়ান পরিচালনা করে। ট্রুজেট ৭ জুলাই ২০১৫ তারিখে বেসামরিক বিমান চলাচল মন্ত্রণালয়ের মহাপরিচালক থেকে উড়ান পরিচালনার শংসাপত্র পায়। ১২ জুলাই ২০১৫ সালে বিমান সংস্থাটি তার ঘাঁটি বা হাব  হায়দ্রাবাদের বিমানবন্দর থেকে তিরুপতি পর্যন্ত প্রথম যাত্রা শুরু করে।
গন্তব্য
নভেম্বর ২০১৭ সাল অনুযায়ী ট্রুজেট নিম্নলিখিত গন্তব্যস্থলে উড়ান পরিচালনা করে: [10]
বিমান
ট্রুজেট বিমান সংস্থার বিমান বহর এপ্রিল ২০১৮ পর্মন্ত:
করমটোলা রেলওয়ে স্টেশন
করমতলা রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের ঝাড়খন্ড রাজ্যের সাহেবগঞ্জ জেলার করমটোলায় তেলিয়াগড়িতে জাতীয় মহাসড়ক ৮০ এর পাশে অবস্থিত।
আয়াপ্পা পানিক্কর
'''কে. আয়াপ্পা পানিক্কর' (കെ. അയ്യപ്പ പണിക്കർ; ১২ সেপ্টেম্বর ১৯৩০ – ২৩ আগস্ট ২০০৬) এক মালয়ালম কবি ও সাহিত্য সমালোচক। এছাড়া তিনি আধুনিক ও আধুনিক-পরবর্তী সাহিত্যতত্ত্ব এবং প্রাচীন ভারতীয় নন্দনতত্ত্ব ও সাহিত্য পরম্পরার পণ্ডিত। তিনি মালয়ালম কাব্যের আধুনিকতার জনকদের অন্যতম, এবং কুরুক্ষেত্রম''-এর (১৯৬০) মতো তাঁর রচনাবলী মালয়ালম কাব্যের সন্ধিক্ষণ হিসেবে বিবেচিত। আয়াপ্পা পানিক্করের একাধিক কবিতা ও প্রবন্ধ পরবর্তী প্রজন্মের মালয়ালম লেখকদের গুরুত্বপূর্ণভাবে প্রভাবিত করেছিল।
সাহিত্যকর্মের পাশাপশি তিনি চার দশক ধরে বিভিন্ন কলেজ ও বিশ্ববিদ্যালয়ে অধ্যাপনা করেছিলেন। পরে তিনি কেরল বিশ্ববিদ্যালয়ের ইংরেজি বিভাগের ডিরেক্টর হিসেবে অবসর গ্রহণ করেছিলেন। তিনি ২৫টির বেশি রচনা প্রকাশ করেছিলেন এবং বিভিন্ন গুরুত্বপূর্ণ রচনাকে মালয়ালম ভাষায় অনুবাদ করেছেন, যার মধ্যে গুরু গ্রন্থ সাহিব ও ফরাসি ভাষায় একটি গ্রন্থ অন্তর্গত। পণ্ডিত লেখক হিসেবে তিনি ভারতীয় সাহিত্যের উপর একাধিক সঙ্কলন প্রকাশ করেছিলেন। তিনি সাহিত্য অকাদেমির ইন্ডিয়ান লিটারারি এনসাইক্লোপিডিয়া গ্রন্থের মুখ্য সম্পাদক ছিলেন। তাঁর আরেক গুরুত্বপূর্ণ রচনা ইন্ডিয়ান ন্যারেটোলজি ভারতীয় সাহিত্যের বিভিন্ন বর্ণনা কৌশলের উপর আলোকপাত করেছে, বৈদিক ও মৌখিক সাহিত্য থেকে বৌদ্ধ ও সমসাময়িক সাহিত্য পর্যন্ত।
ছোটবেলা ও শিক্ষা
আয়াপ্পা পানিক্কর ১২ সেপ্টেম্বর ১৯৩০-এ ভারতের কেরল রাজ্যের আলেপ্পির নিকট কাভালাম এলাকায় জন্মগ্রহণ করেছিলেন। তাঁর পিতামাতার নাম যথাক্রমে ই. নারায়ণন ও এম. মীনাক্ষীয়াম্মা। ই. নারায়ণনের আটজন সন্তানদের মধ্যে ছয় জন কন্যা, এবং পানিক্কর ই. নারায়ণনের চতুর্থ সন্তান ছিলেন। কোনো পৈতৃক স্নেহ ছাড়াই পানিক্কর বড় হয়েছিলেন এবং ১২ বছর বয়সে তাঁর মা পরলোকগমন করেছিলেন। ছোটবেলার এই যন্ত্রণা ও একাকিত্ব তাঁর কাব্যে গভীরভাবে প্রতিফলিত হয়। উচ্চ বিদ্যালয়ে পড়াশুনোর সময় থেকে তিনি কাব্য রচনা শুরু করেছিলেন।
এই কাভালাম গ্রামেই ঐতিহাসিক ও প্রশাসক কে. এম. পানিক্কর এবং তাঁর তুতো ভাই কাভালাম নারায়ণ পানিক্করের মতো ব্যক্তির আবির্ভাব ঘটেছে। আয়াপ্পা পানিক্কর ১৬ বছর বয়সে তাঁর প্রথম কবিতা সাপ্তাহিক মাতৃভূমি-তে প্রকাশ করেছিলেন। তিনি কালিকটের মালাবার ক্রিশ্চান কলেজে মাধ্যমিকের পড়াশুনো করেছিলেন। ১৯৫১ সালে তিনি তিরুবনন্তপুরমের ইউনিভার্সিটি কলেজ ত্রিবান্দ্রমে ইংরেজি সাহিত্যে বিএ অনার্স পাস করেছিলেন, এবং পরবর্তীকালে তিনি কেরল বিশ্ববিদ্যালয় থেকে তাঁর মাস্টার্স ডিগ্রি লাভ করেছিলেন।
পুরস্কার ও স্বীকৃতি
আয়াপ্পা পানিক্কর একাধিক পুরস্কার লাভ করেছিলেন, যার মধ্যে পদ্মশ্রী, কাব্য ও সমালোচনার জন্য কেরল সাহিত্য অকাদেমি পুরস্কার, কাব্যের জন্য কেন্দ্রীয় সাহিত্য অকাদেমি পুরস্কার ইত্যাদি লাভ করেছিলেন।
মৃত্যু
তিনি ২৩ আগস্ট ২০০৬-এ ৭৬ বছর বয়সে তিরুবনন্তপুরমে দেহত্যাগ করেছিলেন। তাঁর একটি স্ত্রী ও দুটি সন্তান ছিল। পরের দিন নিজ গ্রাম কাভালামে তাঁর পরিবার বাড়ি ওলিক্কাল তারাভাড-এর পশ্চিম অঞ্চলে তাঁর অন্ত্যেষ্টি ক্রিয়া সম্পন্ন করে হয়েছিল। ঐ বাড়িটি তাঁর বিভিন্ন রচনায় পাওয়া যায়, বিশেষত পাতুমানিপ্পোক্কাল সঙ্কলনে তাঁর কবিতা কাভালাম-এ।
পি শিবাকুজুন্ডু
পি শিবাকুজুন্ডু একজন ভারতীয় রাজনীতিবিদ ও পানরুটি আসন থেকে তামিলনাড়ু বিধানসভা বর্তমান সদস্য। তিনি দেসিয়া মুপোক্কু দ্রাবিড় কড়গম পার্টির প্রতিনিধিত্ব করেন।
দ্বিজেন শর্মা
দ্বিজেন শর্মা (জন্ম: ২৯ মে ১৯২৯ - মৃত্যু: ১৫ সেপ্টেম্বর ২০১৭) বাংলাদেশী প্রকৃতিবিদ, জীববিজ্ঞানী ও বিজ্ঞান লেখক। তিনি ১৯৬২ সাল থেকে ১৯৭৪ সাল পর্যন্ত নটর ডেম কলেজের উদ্ভিদবিজ্ঞান বিভাগে শিক্ষকতা করেছেন। এছাড়া নটর ডেম কলেজের প্রাকৃতিক পরিবেশ গঠনেও তার প্রত্যক্ষ ভূমিকা ছিল।
জন্ম ও শৈশব
দ্বিজেন শর্মা ১৯২৯ সালের ২৯ মে সিলেট বিভাগের বড়লেখা থানার শিমুলিয়া গ্রামে জন্মগ্রহণ করেন। তার পিতার নাম ভিষক চন্দ্রকাণ্ড শর্মা এবং মাতার নাম মগ্নময়ী দেবী। বাবা ভিষক বা গ্রাম্যভাষায় কবিরাজ ছিলেন, আর মা ছিলেন সমাজসেবী। শৈশবে পাথারিয়া পাহাড়ের জঙ্গলে ঘুরে বেড়িয়েছেন অনেক, আর সেখান থেকেই হয়তো গাছপালার প্রতি তার অসীম ভালোবাসা জন্মে। "কবিরাজ বাড়ি" বলে বাড়ির বাগানেই অজস্র গাছগাছালি ছিল, তার মাঝে ছিল স্বর্ণচাঁপা, কনকচাঁপা, মধুমালতীসহ নানা রঙবেরঙের ফুল। বসন্ত শেষের বৃষ্টির পর সারা বাড়ি যখন ফুলে ফুলে ভরে উঠতো, দ্বিজেন শর্মা তখন সকালে পূজার ফুল তুলতেন। সেসময়ই মনের অজান্তে দ্বিজেন শর্মাও প্রকৃতির প্রেমে পড়ে গিয়েছিলেন।
শিক্ষাজীবন
শৈশবেই গ্রামের পাঠশালায় তার হাতেখড়ি হয়। তারপর করিমগঞ্জ পাবলিক হাইস্কুলে লেখাপড়া করেছেন। যদিও মায়ের ইচ্ছে ছিল তিনি বড় হয়ে ডাক্তার হবেন, কিন্তু প্রকৃতিপ্রেম তাকে উদ্ভিদবিদ হতে আকৃষ্ট করে। আর তাই কলকাতা সিটি কলেজে স্নাতক ডিগ্রি লাভের পর তিনি ঢাকা বিশ্ববিদ্যালয় থেকে উদ্ভিদবিজ্ঞানে স্নাতকোত্তর (১৯৫৮) ডিগ্রি লাভ করেন।
কর্মজীবন
১৯৫৮ সালে বরিশালের ব্রজমোহন কলেজে শিক্ষক হিসেবে যোগ দেন দ্বিজেন শর্মা। ১৯৬২ সাল পর্যন্ত সেখানেই কর্মরত ছিলেন। তারপর শিক্ষকতা শুরু করেন ঢাকাস্থ নটর ডেম কলেজে। ১৯৭৪ সালে সোভিয়েত প্রকাশনা সংস্থা প্রগতি প্রকাশনের অনুবাদকের চাকরি নিয়ে চলে যান মস্কো। তিনি চল্লিশটিরও বেশি বই অনুবাদ করেছেন। ১৯৯১ সালের এপ্রিল মাসে অনুবাদ বন্ধ করার নির্দেশ পাওয়ার পর রাশিয়ার সঙ্গে আনুষ্ঠানিক সব সম্পর্ক চুকে গিয়েছিল। কিন্তু ১৭ বছরের প্রবাস জীবনকে মন থেকে মুছে ফেলতে পারেননি তিনি।
বামপন্থী রাজনীতির সঙ্গে পরোক্ষ সংযোগের কারণে কিছুকাল আত্মগোপন, এমনকি কারাবাসেরও অভিজ্ঞতা হয়েছিল তার, যাকে তিনি দুর্লভ সৌভাগ্য মনে করেন। ১৯৭০'র জলোচ্ছ্বাসে দুর্গত মানুষের সেবাকার্যে যোগ দিয়েছিলেন তিনি। মুক্তিযুদ্ধের নয় মাসের অধিকাংশ সময়ই কাটিয়েছেন বাংলাদেশে।
ব্যক্তিগত জীবন
১৯৬০ সালে বরিশালে দেবী চক্রবর্তীর সাথে বিবাহ হয়। ড: দেবী শর্মা ঢাকার সেন্ট্রাল উইমেনস কলেজের দর্শনের সাবেক অধ্যাপিকা। এক ছেলে ও এক মেয়ে তাদের সংসারে। ছেলে ডা: সুমিত শর্মা রুশ বাংলাদেশে বিয়ে করে সংসার সাজিয়েছেন মস্কোতে আর একমাত্র মেয়ে শ্রেয়সী শর্মা বাস করেন বাংলাদেশেই।
ব্যক্তিগত জীবনে তিনি রবীন্দ্রসঙ্গীতের ভক্ত। আড্ডা, বিশেষ করে তরুণদের সাথে আড্ডা দিতে খুব পছন্দ করতেন।
পুরস্কার ও সম্মাননা
দ্বিজেন শর্মা তার অবদানের কারণে বিভিন্ন সময় সংবর্ধিত হয়েছেন বিভিন্ন সংস্থা থেকে। পেয়েছেন বহু পুরস্কার। তার প্রাপ্ত পুরস্কারের মধ্যে উল্লেখযোগ্য হলো ড. কুদরত-এ খুদা স্বর্ণপদক, বাংলা একাডেমী সাহিত্য পুরস্কার। অন্যান্য পুরস্কারের মধ্যে রয়েছে এম নুরুল কাদের শিশু-সাহিত্য পুরস্কার এবং ২০০১ সালে পাওয়া চ্যানেল আই প্রবর্তিত প্রকৃত সংরক্ষণ পদক। এছাড়াও তিনি বাংলাদেশ এশিয়াটিক সোসাইটি প্রকাশিত বাংলাপিডিয়া'র জীববিদ্যা বিভাগের অনুবাদক এবং সম্পাদক (২০০১- ২০০৩) হিসেবে দায়িত্ব পান, এবং তিনি বাংলা একাডেমীর একজন সম্মানিত ফেলো।
<!--
সমাজতন্ত্র ভাবনা ও দ্বিজেন শর্মা
'শোষণ' সম্পর্কে কার্ল মার্কসের যুক্তি ব্যাখ্যাগুলোর সঙ্গে নিজের চিন্তাভাবনার সাদৃশ্য খুঁজে পান দ্বিজেন শর্মা। তিনি মনে প্রাণে নিজেকে একজন মার্কসবাদী মনে করেন। এমন একটা সময় ছিল যখন মাকর্সবাদকে তাঁর নিজের জীবনদর্শন বলে মনে হতো৷ দীর্ঘদিন ধরে সোভিয়েত ইউনিয়নে বসবাসের ফলে সমাজতন্ত্র সম্পর্কে তার অভিজ্ঞতা যে দৃষ্টিভঙ্গি গড়ে দিয়েছে, তা অনেকের চেয়েই আলাদা। সোভিয়েত ব্যবস্থাকে বাইরে থেকে দেখে আর খবরের কাগজ পড়ে এ দেশের অনেকেই সমাজতন্ত্রের পতন নিয়ে লিখেছেন। সেসব বইয়ের একটির মূল বক্তব্য হচ্ছে : সমাজতন্ত্র ব্যর্থ হয়েছে তার অন্তর্নিহিত অসঙ্গতির কারণে, সমাজতন্ত্র একটি ইউটোপিয়া, অলীক স্বপ্নমাত্র, সোভিয়েত ইউনিয়নে সমাজতন্ত্র সত্তর বছর ধরে টিকে ছিল শুধু জবরদস্তির কারণে। আরেকটা মতও আছে - সেটা হলো : আমেরিকার সঙ্গে যোগসাজশ করে গর্বাচভ ও ইয়েলত্‍সিন সমাজতান্ত্রিক ব্যবস্থার বিনাশ ঘটিয়েছেন। কিন্তু দ্বিজেন শর্মা ৩৪ বছর সোভিয়েত রাশিয়ায় বাস করেও এ ব্যাপারে কোন নিশ্চিত সিদ্ধান্তে পৌঁছাতে পারেন নি। 'সমাজতন্ত্রে বসবাস' বইটিকে দ্বিজেন শর্মা নিজেই 'স্বপ্ন ও স্বপ্নভঙ্গের ইতিবৃত্ত' বলে বর্ণনা করেছেন। বইটির ভূমিকায় তিনি লিখেছেন, "দীর্ঘকাল ওখানে বসবাস সত্ত্বেও সমাজতন্ত্রের গলদ ও সঙ্কটের আলামত কেন আঁচ করতে পারিনি এমন স্বাভাবিক প্রশ্ন অনেকেই জিজ্ঞেস করেন। প্রশ্নটি নিজেকেও করি, কোন সদুত্তর পাই না, অথচ অনেককে এ দেশে পা দেওয়া মাত্রই সমাজতন্ত্রের ভবিষ্যত্‍হীনতা সম্পর্কে নিশ্চিত হতে দেখেছি। আর্থার কুয়েসলারের 'ডার্কনেস অ্যাট নুন' বইটির কথা মনে পড়ে। পড়ার শুরুতে দিশেহারা হলেও শেষাবধি সামলে উঠেছি এবং ওগুলো বুর্জোয়া প্রচার বলে নিজেকে প্রবোধ দিয়েছি। গরিব দেশের অমানবিক সমাজের বাসিন্দার জন্য সমাজতন্ত্রে আস্থা স্থাপন ব্যতীত কি কোনো বিকল্প পথ থাকে? ধনবাদী রাজনীতিক ও বুদ্ধিজীবীরা তো আমাদের সসম্মানে বেঁচে থাকার কোনো বিকল্প পথের দিশা দিতে পারেন না। তাই সমাজতন্ত্রে আত্মসমর্পণই একজন গরিব বা বিবেকবান মানুষের নিয়তিকল্প হয়ে ওঠে। সোভিয়েত ইউনিয়নে সমাজতন্ত্রের পতনের পরেও ব্যবস্থাটিকে নিছক ইউটোপিয়া বলে নাকচ করে দিতে পারিনি। তবু নানা প্রশ্ন, নানা সংশয়। এই বাস্তব অবস্থা এখন স্বতঃস্পষ্ট যে, সমাজতন্ত্রের স্বপ্ন যতই রঙিন আর উদ্দীপক হোক না কেন, সেটি নির্মাণ সুকঠিন। আবার এটাও সত্যি যে কঠিন বলেই তা মানব প্রজ্ঞার আয়ত্তাতীত হতে পারে না। প্রকৃতির নিয়মগুলো আবিষ্কারের মাধ্যমে যেভাবে প্রকৃতিকে মানুষ পোষ মানিয়েছে সেভাবেই হয়তো সমাজ বিকাশের নিয়মগুলোর সঠিক প্রয়োগের মাধ্যমে একদিন এই সমস্যার নিষ্পত্তি তথা ব্যষ্টির বিকাশকে সমষ্টিক বিকাশের মধ্যে আত্তীভূত করা সম্ভব হবে।"
বিজ্ঞান নিয়ে ভাবনা
নিভৃতিপ্রিয়, প্রচারবিমুখ উদ্ভিদবিদ, নিসর্গী, বিজ্ঞানমনস্ক শিক্ষাবিদ দ্বিজেন শর্মা সেই প্রজন্মের মানুষ যাঁরা এই উপমহাদেশের বৈপ্লবিক সব পরিবর্তনের প্রত্যক্ষ সাক্ষী। কিন্তু এসব রাজনৈতিক পটপরিবর্তনের মধ্যেই তিনি তাঁর প্রকৃতিপ্রেমকে বাঁচিয়ে রাখতে পেরেছেন। উদ্ভিদ বিজ্ঞানের ওপর পড়াশোনা থাকলেও তাঁর মধ্যে ছিল শিল্পবোধ আর দেখার চোখ, সুন্দরকে অন্বেষণের আকাক্ষা। মানবজাতির জন্য তাঁর মনে সব সময় এক অনিঃশেষ আশাবাদ ও শুভকামনা কাজ করে। লেখালেখির মধ্যেই তাঁর সৃষ্টিশীলতা ফুটে ওঠে বার বার। জীবনে প্রথম যে লেখা ছাপার অক্ষরে বেরিয়েছিল সেটি ছিল একটি গল্প, ১৯৪৯ সালে আই.এস.সি. ক্লাসের শেষবর্ষের কলেজ বার্ষিকীতে। সেটি ছিল একটি আত্নজীবনীমূলক গল্প। এক দরিদ্র ছাত্রের শিক্ষালাভের কঠোর সংগ্রামের কাহিনী, এরপর তত্‍কালীন পূর্ব পাকিস্তানের একাধিক দৈনিক পত্রিকার সাহিত্য সাময়িকীতে তাঁর লেখা গল্প প্রকাশিত হয়েছিল। সেগুলোর বিষয়বস্তুও ছিল অভিন্ন, দারিদ্র্যের জীবনযুদ্ধ। সমাজতন্ত্র সম্পর্কে তাঁর অভিজ্ঞতাজাত যে দৃষ্টিভঙ্গি গড়ে উঠেছে, তা পুঁজিবাদী বিশ্বের সোভিয়েত গবেষক পণ্ডিতদের চেয়ে আলাদা। এসব বিষয় নিয়ে তিনি বেশ কিছু নিবন্ধ ও স্কেচধর্মী লেখা লিখেছেন।
রচনাবলী
কুরচি তোমার লাগি - দ্বিজেন শর্মা
বিখ্যাত প্রাণী বিজ্ঞানী ড. রেজা খানের সঙ্গে মরু অভিযানের কথা, গোলাপ নিয়ে বিশেষণ। ‘বনে এমন ফুল ফুটেছে’ শিরোনামের লেখায় লেখকের শৈশব কৈশরের বর্নিল উদ্যানের একটি চমকপ্রদ বর্ণনা স্থান পেয়েছে। আছে কন্যাসম পারুল আর কনকচাঁপার বিদায় নিয়ে হৃদয়স্পর্শী আলোচনা। সব কথার ফাঁকে আমাদের শ্যামলী নিসর্গের যে চিত্রকল্প উঠে এসেছে তা শুধু আমাদের কল্পনা শক্তিকেই উর্বর করে না, মূল-মন্ত্রের দিকেও ধাবিত করে।
বৃটিশদের মাধ্যমেই আমাদের উদ্ভিদবিদ্যার হাতেখড়ি। এ ক্ষেত্রে রক্সবার্গ, হুকার ও অন্যান্যের সঙ্গে ডেভিড প্রেইনও (১৮৫৭-১৯৪৪) নমস্য। দুই খ-ণ্ডে লিখিত তাঁর বেঙ্গল প্ল্যান্টস (১৯০৩) আমাদের দেশে এ যাবৎ বহুল ব্যবহৃত। দীর্ঘ সময়ের ব্যবধানে অধ্যাপক সালার খানের ঐকান্তিক প্রচেষ্টায় দেশে হার্বেরিয়াম কেন্দ্রিক উদ্ভিদ গবেষণার কাজ শুরু হয়। তৈরি হতে থাকে কিছু কিছু নির্ভুল তালিকা। বাংলা একাডেমী থেকে প্রকাশিত হয় এফ এম মনিরুজ্জামানের উদ্ভিদ সংহিতা। এই ধারাকে আরো সমৃদ্ধ করেন অধ্যাপক দ্বিজেন শর্মা ও ড. নওয়াজেশ আহমেদ। সম্পৃক্ত হন আরো কয়েকজন নিসর্গী ও উদ্ভিদ গবেষক। দ্বিজেন শর্মা ইতোমধ্যেই আমাদের বেশ কিছু প্রতিনিধিত্বশীল গ্রন্থ উপহার দিয়েছেন। তার মধ্যে অন্যতম হচ্ছে শ্যামলী নিসর্গ (১৯৮০), নিসর্গ নির্মাণ ও নান্দনিক ভাবনা (২০০০), ফুলগুলি যেন কথা (১৯৮৮), চার্লস ডারইন ও প্রজাতির উৎপত্তি (১৯৯৭), গহন কোন বনের ধারে (১৯৯৪), হিমালয়ের উদ্ভিদরাজ্যে ড্যালটন হুকার (২০০৪) ইত্যাদি। তাঁর এসব গ্রন্থের প্রতিটিই স্বতন্ত্র বৈশিষ্ট্যে সমুজ্জ্বল। সম্প্রতি প্রকাশিত হয়েছে তার কুরচি তোমার লাগি গ্রন্থটি।
হুকারের এই দুর্লভ জার্নালটি তিনি অনেক খোঁজাখুঁজির পর যোগাড় করতে সক্ষম হন। তারপর যথারীতি অবর্ণনীয় পরিশ্রম করে এর সরলীকরণ করেন। নিশ্চিত করে বলতে পারি, যদি কোনো অনুৎসাহী পাঠকও বইটি হাতে নেন তাহলে শেষ না করে রাখতে পারবে না। কারণ পাঠক পড়বেন একটি চমৎকার ভ্রমণ কাহিনী। অথচ তার পরতে পরতে আছে বিচিত্র গাছগাছালির বর্ণনা। সেই সূত্রে আলোচ্য বিশটি প্রবন্ধকে প্রবন্ধ না বলে গল্প বলাই শ্রেয়। কারণ লেখক সর্বত্রই অকপটে তাঁর অভিজ্ঞতার গল্পগুলো শোনাতে চেয়েছেন। আর তাতে আপনা আপনিই জুটেছে প্রকৃতি ও পরিবেশ, তার ব্যাপ্তি ও বিলয়, নন্দনতত্ত্ব ও নানামাত্রিক অসঙ্গতি। তবে সব কিছু ছাড়িয়ে বৃক্ষ বন্দনাই স্পষ্ট হয়ে উঠেছে। শুধু তাই নয়, তিনি কিছু নতুন নতুন আবিষ্কারের মধ্য দিয়ে আমাদের ভাবনাকে আরো সম্প্রসারিত করেছেন। ঢাকায় কিভাবে রমনাকেন্দ্রিক নিসর্গ নির্মাণের সূত্রপাত সেসম্পর্কে কিছু গুরুত্বপূর্ণ তথ্য তিনি এখানে তুলে ধরেছেন।
প্রাউডলক ঢাকায় কোনো পার্ক তৈরি করেন নি। রমনা পার্কের কুসুমগাছের বীথি তাঁর লাগানো হতে পারে। রমনা পার্কের নীলনকশা তৈরি ও বৃক্ষরোপণের সূত্রপাত কলকাতার ইডেন উদ্যানের সাবেক তত্ত্বাবধায়ক ফজলুল করিমের হাতে। আঁকাবাঁকা পথ ও ইনফর্মাল গড়নের তৃণাঙ্গন থেকে সুস্পষ্ট যে তিনি ছিলেন রোমান্টিক শৈলীর অনুসারী। তাঁর লাগানো নাগেশ্বর, বকুল, কৃষ্ণচূড়া, মণিমালা বীথিগুলো এখনো নজরকাড়া।                                                [পৃ. ২৫]
এখানে আমরা রমনাগ্রীন তৈরির দুই নায়কের সন্ধান পাই। যদিও দু’জনই ছিলেন দায়িত্বপ্রাপ্ত। কিন্তু ভালোবাসা ব্যতীত এমন একটি নান্দনিক কাঠামো দাঁড় করানো সত্যিই অসম্ভব। ফজলুল করিম এঅঞ্চলের মানুষ হলেও রবার্ট লুইস প্রাউডলক ছিলেন লন্ডনের কিউ উদ্যানের কর্মী। বর্তমানে এখানে বিভিন্ন উষ্ণম-লীয় অঞ্চলের যে-সব গাছপালা দেখি তার অধিকাংশই প্রাউডলকের অবদান। তিনি এখানকার সন্তানতুল্য গাছপালার ভালোবাসায় এতটাই মুগ্ধ ছিলেন যে বিদায় নেবার পরও তিনি আরো কয়েকবার এখানে এসেছিলেন।
কোথাও কোথাও লেখক বলেছেন আত্মপীড়নের কথা,
[...] চল্লিশের দশকে, আজ থেকে প্রায় ষাট বছর পেছনে তাকালে দেখি পাথারিয়া পাহাড়ের মহারণ্যে কুড়াল দিয়ে গাছ কাটছি। সঙ্গে অগ্রজ ও তাঁর আদিবাসী লোক লস্কর। অনেকটা জায়গা আবাদ করেছিলাম আমরা-কয়েকটি টিলা, সমতল জমিও খাদ। স্কুলে পড়ি নিচের ক্লাশে, বনের গাছপালা সম্পর্কে সম্পূর্ণ অজ্ঞ। কত গাছ কাটা হয়েছিল কোনো হিসাব নেই।
লেখক জীবনের বর্নাঢ্য কিছু সময় কাটিয়েছেন মস্কোয়। সেই সুবাদে চষে বেড়িয়েছেন গোটা ইউরোপ। এসব অভিজ্ঞতার অনুপক্সক্ষ কথামালা সাজিয়েছেন ‘ফুল ফুটুক না ফুটুক’, ‘ভুবন ভ্রমিয়া শেষে’, ‘চেলসি পুষ্প মেলায়’, ‘বসন্ত জাগ্রত: লন্ডন’, ‘আলমদের দেওদার গাছ’ ইত্যাদি প্রবন্ধে। এসব প্রবন্ধের সিংহভাগ জুড়েই আছে প্রকৃতির নানা আয়োজন, পুষ্প-বৃক্ষের রকমফের, নামি দামি উদ্যানের অনুপম বর্ণনা। সব কিছুর সঙ্গে দেশের উপমাও খুঁজেছেন, মতামত দিয়েছেন, অভিজ্ঞতার কথা বলেছেন। ব্যাখ্যা করেছেন অনেক জটিল তত্ত্ব-তথ্য। ভিনদেশি নিসর্গশোভা ও উদ্যান বিষয়ে এসব কথা বলতে গিয়ে তিনি অধিকাংশ ক্ষেত্রেই দেশে ফিরে এসেছেন, আমাদের হারিয়ে যাওয়া উদ্যান ঐতিহ্যের কথা বলেছেন, খুঁজেছেন আলোচিত বাগানের ইতিহাস ও অন্যান্য অনুষঙ্গ। পশ্চিমাদের উদ্যান ভাবনার যে আধুনিকীকরণ ঘটেছে সে সম্পর্কে তিনি জানাচ্ছেন,
[...] একটি ঘর ও উঠোন নিয়ে তৈরি হয়েছে বয়স্কদের বাগান। উন্নত দেশে লোকদের আয়ুবৃদ্ধির ফলে কর্মিদলে তরুণদের সংখ্যা যতই কমবে ততই বাড়বে বয়স্কদের অংশভাগ। বৃদ্ধরা যাতে বাড়ি বসে কাজ করতে পারে সেভাবেই তৈরি হয়েছে এই বাগান।
ভাবুকদের ভাবনার দৌড় কত বিস্তৃৃত! অথচ আমরা এখনো গুছিয়ে একটা বোটানিক উদ্যানই করতে পারলাম না। গ্রন্থের সবচেয়ে অভিনব উপস্থাপন ‘লাঈক ফতেহ্আলির সঙ্গে কল্পসংলাপ’। ভারতের প্রখ্যাত উদ্যানবিদ ফতেহ্আলির ‘গার্ডেনস’ গ্রন্থটি পড়ে লেখক অনেক ক্ষেত্রেই তার একান্ত ভাবনার সঙ্গে সামঞ্জস্যতা খুঁজে পেয়েছেন। সেই সুবাদে বিস্তৃত প্রেক্ষাপটে আমাদের নৈসর্গিক সৌন্দর্য ও উদ্যান গড়ার নানা কৌশল সম্পর্কে কাল্পনিক মতবিনিময় করেছেন। ফত্হেআলির সঙ্গে নিজের ভাবনার মেল বন্ধন তৈরি করতে গিয়ে তিনি লিখেছেন,
[...]আপনি বলেন আকাশ যেকোন প্রাকৃতিক দৃশ্যের অঙ্গ, সেজন্য বাগানেরও। আমার জন্মভূমি সিলেট জেলায় অনেকগুলো চা-বাগান আছে। সেইসব বাগানে আছে হালকা ছায়ার জন্য চাকুয়া করই গাছ। উঁচু পাহাড়ের গায়ে এসব গাছের আড়ালে সূর্যোদয় বা সূর্যাস্তের সময় আকাশে যে আশ্চর্য সৌন্দর্য ফোটে তাকে স্বর্গীয় ছাড়া আর কিই-বা বলা যায়। ছেলেবেলায় দেখা এই দৃশ্য আমার মনে চিরদিনের জন্য গেঁথে আছে।
প্রসঙ্গত আমাদের বোটানিক গার্ডেনগুলোর বিচ্যুতি, উত্তরণের উপায় এবং সমভাবাপন্ন জলবায়ু অঞ্চলের বন-বাগান নিয়েও একাধিক বক্তব্য পাওয়া যায়। একটি বর্ণিল উদ্যান কী করে ধ্বংস হয়, তারপর ধ্বংসস্তূপের ওপর আবার গড়ে ওঠে আরেকটি সুরম্য বাগান, আর সেই বাগান কিভাবে তার বিনোদন ধারা পাল্টে দিয়ে বেমালুম একটি গবেষণা উদ্যানে পরিণত হতে পারে সেই চমকপ্রদ কাহিনী উঠে এসেছে ‘বিনোদন উদ্যানের রূপবদল’ শিরোনামের লেখায়। মোঘল স্মৃতি বিজড়িত লক্ষেèৗ বোটানিক্যাল গার্ডেনের অনেক গুরুত্বপূর্ণ কথা এসেছে এখানে। যে-কোনো বাগানের নকশা ও আলঙ্করিক উপাদান প্রসঙ্গে দ্বিজেন শর্মা কলকাতার শিবপুর বোটানিক্যাল গার্ডেনের প্রসঙ্গ এনেছেন বার বার। প্রসঙ্গত আমাদের বোটানিক্যাল গার্ডেনের সঙ্গে অপরাপর বোটানিক্যাল গার্ডেনসমূহের একটি তুলনাও হাজির করেছেন। ল্যন্ডস্কেপিং-এর কথাও এসেছে সুগভীর আলোচনায়। কাজটি আমাদের দেশে একেবারেই অবহেলিত। ফলে আমাদের সবকিছুই অগোছাল, শৈল্পিক সৌন্দর্য বিবর্জিত।
আছে বিখ্যাত প্রাণী বিজ্ঞানী ড. রেজা খানের সঙ্গে মরু অভিযানের কথা, গোলাপ নিয়ে বিশেষণ। ‘বনে এমন ফুল ফুটেছে’ শিরোনামের লেখায় লেখকের শৈশব-কৈশোরের বর্ণিল উদ্যানের একটি চমকপ্রদ বিবরণ স্থান পেয়েছে। আছে কন্যাসম পারুল আর কনকচাঁপার বিদায় নিয়ে হৃদয়স্পর্শী আলোচনা। সব কথার ফাঁকে আমাদের শ্যামলী নিসর্গের যে চিত্রকল্প উঠে এসেছে তা শুধু আমাদের কল্পনা শক্তিকেই উর্বর করে না, মূল-মন্ত্রের দিকেও ধাবিত করে। ‘বনফুলের বিনোদমালা’ প্রবন্ধটির প্রারম্ভেই আছে দুজন বিখ্যাত কবির পঙক্তি। একজন রবীন্দ্রনাথ ঠাকুর অন্যজন ঋৎধহশ খরড়ুফ ডৎরমযঃ। যেকোনো স্থাপনা তৈরিতে ল্যান্ডস্কেপিং যে খুবই গুরত্বপূর্ণ বিষয় সে-সম্পর্কে এখানে তিনি আলোকপাত করেছেন। প্রসঙ্গত একজন তরুণ স্থপতির প্রসঙ্গও এনেছেন। যিনি ল্যান্ডস্কেপিংয়ের অনেক খুঁটিনাটি ভাবনা নিয়ে সারা দেশে ঘুরে বেড়িয়েছেন। প্রশংসনীয় এই উদ্যোগ সম্পর্কে লেখক জানাচ্ছেন,
[...]গাছপালা নির্বাচনে শহুরে ও গ্রামীণ মানুষের রুচি ও সৌন্দর্যবোধের পার্থক্যও এই গবেষক লক্ষ করেছেন। গ্রামাঞ্চলে সৌন্দর্যের তুলনায় উপকারিতাই অধিক প্রাধান্য পায়। তারা মৌসুমি শাকশব্জির ফুল, গাছের ডাল থেকে ঝুলন্ত ফল, সেগুলোর সুগন্ধ, রঙবদল, নতুন পাতার ঝলমলানি ইত্যাদিতে অধিকতর আকৃষ্ট হয়ে থাকেন। গাছপালার সঙ্গে মৌমাছি, প্রজাপিত এবং ভালো ও মন্দ কীটপতঙ্গের সম্পর্ক তথা জীববৈচিত্র্যের গুরুত্ব গ্রামের মানুষ ভালোই বোঝেন।                    [ পৃ ১০১ ]